ועדת הכנסת, כנסת 20, פרוטוקול מספר 162, 2016-08-03 10:30

יואב קיש: בוקר טוב, אני מתכבד לפתוח את הישיבה.

משה גפני: אני באמצע ישיבה.

יואב קיש: אז נלך לנושא שלך, חבר הכנסת גפני – קביעת ועדה לדיון בהצעת חוק הבטחת הכנסה (תיקון - גמלה לתלמיד), התשע"ה-2015, של חבר הכנסת משה גפני.

דוד ביטן: מי התנגד לזה?

משה גפני: אף אחד לא התנגד לזה.

משה גפני: אסביר במה מדובר.

משה גפני: היתה הצעת חוק, החוק שעבר אתמול במליאת הכנסת, החוק הממשלתי.

משה גפני: יש הצעת חוק פרטית שלי, של חברי כנסת מהסיעות השונות, שאושרה בוועדת שרים לחקיקה.

משה גפני: הבאתי את זה למליאת הכנסת.

משה גפני: אמר לי יושב-ראש הקואליציה בשם משרד האוצר, שהחוק לא יקודם עד שלא יהיה חוק ממשלתי.

משה גפני: אז עיכבנו את זה כאן בוועדת הכנסת - לא ביקשתי לעשות שינוי.

משה גפני: אתמול עבר החוק הממשלתי לוועדת הכספים.

משה גפני: אני מבקש להעביר גם את זה, ואני מודיע, שאני רוצה למזג את שתי הצעות החוק, והכול יהיה בתיאום עם משרד האוצר.

דוד ביטן: אין בעיה.

דוד ביטן: מקובל.

יואב קיש: מי בעד – שירים את ידו.

יואב קיש: הצבעה בעד הבקשה - פה אחד הבקשה אושרה.

יואב קיש: פה אחד.

יואב קיש: גפני, תודה רבה.

משה גפני: תודה רבה לכם.

משה גפני: 1.

משה גפני: בקשת יו"ר ועדת הכלכלה למיזוג הצעות החוק הבאות – לפי סעיף 84(ד) לתקנון הכנסת: א.

משה גפני: הצעת חוק השידור הציבורי הישראלי (תיקון מס' 5), התשע"ו-2016, (מ/1078) ב.

משה גפני: הצעת חוק השידור הציבורי הישראלי (תיקון – סעיף 92), התשע"ו-2016, (פ/3252/20)

יואב קיש: אני עוד לא יכול לדון בבקשה שלכם, נדב, כי אין פה קוורום, אז אי-אפשר לאשר את זה.

יואב קיש: ביקשתי ל-08:45.

יואב קיש: תכף יגיעו.

יואב קיש: נדון בבקשת יו"ר ועדת הכלכלה למיזוג הצעות החוק הבאות.

יואב קיש: אני אציג את זה, כי הוא בוועדה והוא דיבר אתי על זה.

יואב קיש: הבקשה שלו היא למזג את זה.

יואב קיש: לפי סעיף 84(ד) לתקנון הכנסת: הצעת חוק השידור הציבורי הישראלי (תיקון מס' 5), התשע"ו-2016; והצעת חוק השידור הציבורי הישראלי (תיקון - סעיף 92), התשע"ו-2016.

יואב קיש: הבקשה שלו היא פשוט למזג את זה במסגרת החקיקה.

דוד ביטן: צריכים פטור מחובת הנחה.

דוד ביטן: זה בסדר-היום.

<ארבל אסטרחן: נוסיף את זה ל-10:50.

דוד ביטן: בהנחה שיסתיים.

יואב קיש: מי בעד בקשת המיזוג – שירים את ידו.

יואב קיש: הצבעה בעד הבקשה - פה אחד הבקשה אושרה.

יואב קיש: ההחלטה למיזוג התקבלה.

יואב קיש: 2.

יואב קיש: בקשת הממשלה להקדמת הדיון בהצעת החוק להגברת התחרות ולצמצום הריכוזיות בשוק הבנקאות בישראל (תיקוני חקיקה), התשע"ו-2016, לפני הקריאה ראשונה

יואב קיש: אנחנו עוברים לסעיף הבא – בקשת הממשלה להקדמת הדיון בהצעת החוק להגברת התחרות ולצמצום הריכוזיות בשוק הבנקאות בישראל, לפני קריאה ראשונה.

יואב קיש: הנושא הזה של בקשות הממשלה לפטור מחובת הנחה היה פה אתמול.

יואב קיש: אמרתי שאני יותר לא נותן לעשות את זה.

יואב קיש: אנחנו פה בשבוע אחרון של המושב.

יואב קיש: יש פה עומס מאוד קשה על חברי הכנסת עם הוועדות, עם החקיקה.

יואב קיש: זה מושב קצר, ובאמת מתחתם – דוד, גם אתה תעביר את המסר הזה לממשלה; אני שומע את זה מהרבה ח"כים – מתחתם את החבל עד הסוף מכל הכיוונים.

דוד ביטן: החבל היה עבה.

יואב קיש: אני אתמול אמרתי שלא אעשה את זה יותר.

יואב קיש: הנושא הזה לא העליתי אותו בהתחלה על סדר-היום.

יואב קיש: פנה אליי נדב, והסביר לי.

יואב קיש: מדובר ברפורמה משמעותית של שר האוצר, שמאוד חשוב להם שהנושא יתחיל לדון בוועדות לפני הכניסה למושב הבא.

רוברט אילטוב: מה משמעות הרפורמה, בשתי מילים?

יואב קיש: הפרדת כרטיסי אשראי מהבנקים – זה אחד הדברים הכי בולטים.

יואב קיש: פנה אליי גם חבר הכנסת פולקמן.

יואב קיש: למרות שאמרנו בוועדה שלא נעשה את זה, להוסיף לחוק, בגלל חשיבות העניין, ומכיוון שבסופו של דבר אכן הנושא של הרפורמה בבנקים חשוב שתצא לדרך כמה שיותר מהר, היתה לה- - -

ישראל אייכלר: לא הבנתי.

יואב קיש: אסביר.

ישראל אייכלר: אני רוצה שהוא יסביר לי, מה האזרח ירוויח מזה.

יואב קיש: הוא יסביר, אבל גם אני אגיד, כי במידה מסוימת אני הובלתי חקיקה פרטית, שעצרתי אותה לבקשת שר האוצר, בנושא הפרדת כרטיסי אשראי מהבנקים.

יואב קיש: זו הצעת חוק שהשרה גילה גמליאל התחילה אתה בכנסת הקודמת.

יואב קיש: היא העבירה לי, ואני הובלתי את זה בכנסת הזו.

יואב קיש: זה עלה לוועדת שרים לחקיקה, ואז נאמר לי על-ידי שר האוצר – נדב, אני חושב שגם אתה היית בתמונה – שנא להמתין לוועדת שטרום, שתסיק את המסקנות ותגיש אותן.

יואב קיש: בעצם מה שאנחנו רואים פה היום זה חלק ניכר ממסקנות ועדת שטרום שמדבר על הפרדת כרטיסי אשראי מהבנקים ויצירת תחרות בשוק הזה, שעד היום די נשלט בצורה מוחלטת על-ידי הבנקים, ובמידה מסוימת פגע באזרח דרך עמלות קבועות וגבוהות ודברים כאלה – לא תמיד ישירות באזרח; לפעמים בבתי העסק שמחויבים בעמלות סליקה.

יואב קיש: לא היתה ממש תחרות, נגדיר את זה כך.

ישראל אייכלר: בקיצור, שיהיו עוד חברות שיכולות להנפיק כרטיסי אשראי.

יואב קיש: ניתן לנציג האוצר, ברוך לוברט, סגן בכיר ליועץ משפטי, משרד האוצר.

יואב קיש: בבקשה.

<ברוך לוברט: בוקר טוב.

<ברוך לוברט: הצעת החוק באה ליישם את המסקנות של הוועדה להגברת התחרות בשירותים בנקאיים.

<ברוך לוברט: זאת ועדה שמונתה על-ידי שר האוצר והנגישה, והיו חברים בה משרד האוצר, ההגבלים, בנק ישראל, משרד המשפטים.

<ברוך לוברט: התכלית של הוועדה וההמלצות שלה היא בראש ובראשונה להגביר את התחרות במערכת הבנקאית בישראל, בעיקר במגזר הקמעונאי, כלומר ליחידים ולעסקים קטנים, על-ידי הכנסת שחקנים חדשים למערכת הזאת; בין היתר גם הפרדת חברות כרטיסי האשראי מהבנקים כדי שאלה יוכלו להתחרות בבנקים הקיימים.

<ברוך לוברט: אלה חברות אשראי קיימות ומבוססות, הן יכולות להתחרות במערכת הבנקאית.

<ברוך לוברט: בנוסף, יש פה שורת המלצות נוספות, שגם יכניסו שחקנים חדשים, וכך יגבירו את התחרות.

<ברוך לוברט: בסופו של דבר התחרות תשורשר בעלויות ללקוחות ולציבור הרחב.

יואב קיש: בחוק הזה הנושא של ביטוח פיקדונות גם נמצא?

<ברוך לוברט: לא.

<ברוך לוברט: ההמלצה של ועדת שטרום היתה להקים צוות.

<ברוך לוברט: צוות כזה כבר יושב.

יואב קיש: אז לא.

יואב קיש: תהיה עוד חקיקה מוועדת שטרום?

<ברוך לוברט: לא.

<ברוך לוברט: למעשה אנחנו כרגע באים עם המלצות שדורשות חקיקה ראשית.

<ברוך לוברט: יש המלצות שניתן יהיה ליישם אותן באמצעות תקנות או באמצעות הוראות רגולטוריות.

<ברוך לוברט: יש פרק אחד שמתעסק ב- - - שעדיין יש סמכות לממשלה – הממשלה הסמיכה את ועדת שרים לקבוע הסדר במהלך הליכי החקיקה, אבל למעשה הצעת החוק באה ליישם את ההמלצות שטעונות חקיקה ראשית.

יואב קיש: הבנתי.

יואב קיש: ביטן.

ישראל אייכלר: הדבר היחיד שנראה לי מוזר - שהאוצר ממהר כדי לעזור לאזרח, כי בדרך כלל כשהאוצר ממהר, זה כדי להטיל עוד עומס על הציבור.

ישראל אייכלר: הוא יודע על מה אני מדבר.

יואב קיש: יש להם גם דברים טובים.

יואב קיש: לקח להם חודשים.

יואב קיש: אני אומר לך שאני ממתין עם ההצעה הפרטית שלי מעל שנה.

יואב קיש: הצעת החוק שגילה עוד בכנסת הקודמת הגישה, והעבירה לי, על נושא הפרדת כרטיסי האשראי מהבנקים, והמתנתי למסקנות ועדת שטרום.

יואב קיש: בבקשה, דוד.

דוד ביטן: קודם כל, סוף-סוף יש לנו רפורמה שקשורה למשרד האוצר.

דוד ביטן: עד היום כל הרפורמות כמעט היו קשורות למשרדים אחרים.

דוד ביטן: אתם יודעים ששעת שאלות, כל משרד נוסף שיש לשר הוא עוד עשר דקות.

דוד ביטן: שעת השאלות של שר האוצר בפעם הבאה תהיה שמונה שעות, כי הוא מחזיק את כל המשרדים, גם בקנדה וגם בארצות הברית.

דוד ביטן: .. עכשיו ברצינות.

דוד ביטן: אני לא נכנסתי לחוק, אבל גם פניתי לשר האוצר ולנגידת בנק ישראל.

דוד ביטן: עם כל הכבוד לכל הצעות החוק הללו, שמטרתן להקל על האזרח, שישלם פחות עמלות וכל הדברים הללו, הדבר הבסיסי – אני לא רואה שעושים משהו.

דוד ביטן: היום הבנקים לא רק שנסגרים; סוגרים סניפים, וסוגרים כספומטים.

דוד ביטן: על-מנת למשוך כסף מכספומט, צריך ללכת למרכז העיר.

דוד ביטן: לכן פרחו להם כל הכספומטים בבתי הזיקוק, בתחנות הדלק ובכל מקום.

דוד ביטן: אנשים שמוציאים כסף, משלמים 6.5 שקל עד 400 - משיכה, וילדים שמושכים 50 שקל, משלמים 6.5.

דוד ביטן: יוצא מזה שבפעולה העיקרית שהתושבים משתמשים, וזה משיכת כספים, משפחות משלמות קרוב ל-100 שקל עמלה.

דוד ביטן: אז מה בדיוק הבעיה אם העמלה מכל הרפורמות תרד מ-15 ל-12, כשבנושא העיקרי אנשים משלמים קרוב ל-100 שקל סתם?

דוד ביטן: הרגולציה פה כן יכולה להתערב.

דוד ביטן: אני מנצל את העניין הזה כדי לומר: תעשו משהו בכיוון הזה, כי לא יעזור שמורידים 3 שקלים מעמלות הבנקים, ומשלמים 100 שקלים בגלל הבנקים בדברים אחרים, במשיכת כסף מכספומטים.

דוד ביטן: לכן אני אומר שהרפורמה הזאת, נפעל להעביר אותה בתיקונים כמובן, רק אם יתקנו את העוול הזה, שהוא מאוד-מאוד משמעותי.

ישראל אייכלר: רק אתמול בא אליי בחור קצת מוגבל, קיבל מכתב שבסניף שלו לא יהיה יותר טלר.

ישראל אייכלר: אומר: איך אסתדר?

ישראל אייכלר: אמרתי שאני אסדר לו, אבל זה לא פתרון.

יואב קיש: הנושא של סגירת סניפים וסגירת טלרים בשביל לחסוך עלויות ולהתייעל, פוגעים בציבור.

ישראל אייכלר: בקשישים, במוגבלים, בילדים.

יואב קיש: יש התייחסות לכך שהם לא יוכלו לסגור סניפים בלי אישור בנק ישראל או משהו כזה.

יואב קיש: צריך לבדוק את זה.

יואב קיש: אני מעלה להצבעה את בקשת הממשלה להקדמת הדיון בהצעת החוק להגברת התחרות וצמצום הריכוזיות בשוק הבנקאות בישראל לפני קריאה ראשונה.

יואב קיש: מי בעד – ירים את ידו.

יואב קיש: הצבעה בעד הבקשה - פה אחד הבקשה אושרה.

יואב קיש: פה אחד ההצעה התקבלה.

יואב קיש: <3.

יואב קיש: חילופי אישים בוועדות משותפות, מטעם סיעת כולנו וסיעת המחנה הציוני>

יואב קיש: חילופי אישים.

יואב קיש: בבקשה.

רועי פולקמן: הדבר היחיד שהוא מותנה, כיוון שחבר הכנסת מייקל אורן מכולנו אמור להתמנות או היום או בימים הקרובים לסגן שר- - -

יואב קיש: עוד לא הבנתי איך בימים הקרובים, אם לא היום.

יואב קיש: יהיה כינוס מליאה מיוחד?

רועי פולקמן: ננסה לגמור את זה היום, את המינוי של מייקל אורן כסגן שר במשרד ראש הממשלה.

שולי מועלם-רפאלי: אני יכולה להרגיע אותך, אדוני:

שולי מועלם-רפאלי: לכינוס המיוחד יתכבדו ויבואו רק חברי הכנסת של כולנו כמובן.

יואב קיש: זה הנושא היחיד שיהיה על הפרק?

רועי פולקמן: כן.

רועי פולקמן: ננסה לגמור עם זה היום.

רועי פולקמן: זה טכני.

רועי פולקמן: לכן, כדי למנוע מצב שלקואליציה לא מאוישים מקומות, כיוון שזה סוף המושב, הן בוועדות והן בוועדות המשנה – לכן העברנו שמות כרגע למילוי מקום שייכנסו לתוקף מבחינתנו בהקראה רק לאחר מינויו של חבר הכנסת.

רועי פולקמן: ההקראה במליאה, ביקשנו מוועדת הכנסת, שההקראה תיעשה לאחר מינויו.

יואב קיש: לאחר ובכפוף למינויו.

רועי פולקמן: בדיוק.

יואב קיש: אני רוצה להבין.

יואב קיש: יש מקומות סיעתיים, אז גם אם הוא לא יהיה, אתה יכול לשים מישהו אחר – רק לא במשותפות.

רועי פולקמן: בדיוק.

רועי פולקמן: לכן עשינו את המהלך הזה, כי במשותפות זה לא עובד, ויש ועדת חוץ וביטחון.

יואב קיש: אני מעלה להצבעה את חילופי אישים בוועדות משותפות.

יואב קיש: מטעם סיעת כולנו, בוועדה המשותפת של ועדת העבודה, הרווחה והבריאות, ועדת חוץ וביטחון לפי חוק שירות לאומי אזרחי, מטעם ועדת החוץ והביטחון, במקום מייקל אורן תכהן חברת הכנסת מירב בן ארי.

יואב קיש: מירב בחוץ וביטחון?

רועי פולקמן: היא היתה ממלאת מקום.

רועי פולקמן: היא תהיה לתקופת הביניים חברה קבועה.

יואב קיש: היא תחליף.

יואב קיש: כעיקרון בוועדות הקבועות, בוועדת החוקה, חוק ומשפט יחליף את מייקל אורן רועי פולקמן; בוועדת חוץ וביטחון תחליף חברת הכנסת מירב בן ארי.

יואב קיש: בוועדת עלייה ותפוצות תחליף חברת הכנסת מירב בן ארי.

יואב קיש: זה יקרה לאחר מינויו של מייקל אורן.

יואב קיש: לכן, בוועדה המשותפת, כפי שאמרתי, מטעם ועדת חוץ וביטחון, במקום מייקל אורן תהיה חברת הכנסת מירב בן ארי; בוועדה המשותפת של הוועדה המיוחדת להתחדשות עירונית ו-וועדת החוקה, חוק ומשפט לדיון בהצעות חוק פינוי בינוי, מטעם ועדת החוקה, חוק ומשפט, במקום חבר הכנסת מייקל אורן, יכהן חבר הכנסת רועי פולקמן; בוועדה המשותפת של ועדת המדע והטכנולוגיה וועדת החוקה, חוק ומשפט, לפי חוק פיקוח אלקטרוני על עצור ועל אסיר משוחרר על תנאי, מטעם ועדת החוקה, חוק ומשפט במקום חבר הכנסת מייקל אורן יכהן חבר הכנסת רועי פולקמן.

יואב קיש: מטעם סיעת המחנה הציוני - יש בקשה אחרת; לא של כולנו – לסיעת המחנה הציוני פנו בבקשה, שבוועדה המשותפת של ועדת הכנסת ו-וועדת החוקה, חוק ומשפט לדיון בהצעת חוק מימון מפלגות, שהוכרז עליה אתמול במליאה, מטעם ועדת הכנסת, במקום חברת הכנסת מירב מיכאלי, יכהן חבר הכנסת יואל חסון.

יואב קיש: מי בעד חילופי האישים האלה, בכפוף לכל ההגדרות שאמרתי - שירים את ידו.

יואב קיש: הצבעה בעד ההצעה – רוב גדול נגד – אין נמנעים - 1 ההצעה התקבלה.

יואב קיש: ההצעה התקבלה.

יואב קיש: יצרפו לי את זה להודעות במליאה.

יואב קיש: <5.

יואב קיש: בקשת יו"ר ועדת החוקה, חוק ומשפט, להקדמת הדיון בהצעת חוק המפלגות (תיקון מס' 20)(כיסוי גירעון לאחר תקופת הבחירות המקדימות), התשע"ו-2016 (כ-657), לפני הקריאה השנייה והשלישית – לפי סעיף 88(ב) לתקנון >

יואב קיש: בקשת יושב-ראש ועדת החוקה, חוק ומשפט להקדמת הדיון בהצעת חוק המפלגות (תיקון מס' 20)(כיסוי גירעון לאחר תקופת הבחירות המקדימות), התשע"ו-2016 (כ-657), לפני הקריאה השנייה והשלישית – לפי סעיף 88(ב) לתקנון.

יואב קיש: אנחנו במהלך של חקיקה, שבימים האחרונים – אתם רואים – הוא מאוד אינטנסיבי.

יואב קיש: גם מהוועדות מסיימים קריאה ראשונה, עולה למליאה, מקבל אישור.

יואב קיש: עובדים קריאה שנייה ושלישית, וכדי שהחוק ייכנס לתוקפו, אנחנו את הנושא של לפני שנייה ושלישית כן מאשרים את הנושא הזה.

יואב קיש: לכן אני כעיקרון בעד.

יואב קיש: בבקשה, אלעזר.

אלעזר שטרן: אני מבין שהחוק הוא לא רטרואקטיבי.

יואב קיש: אין דבר כזה, חוק רטרואקטיבי.

דוד ביטן: ודאי שלא.

דוד ביטן: זה מהבחירות הבאות.

דוד ביטן: זה בהסכמת מבקר המדינה.

דוד ביטן: למה אתם מתערבים בשטח שלא שייך לכם?

דוד ביטן: מה אתם רוצים?

יואב קיש: אלעזר, מה השאלה?

אלעזר שטרן: הדיון הוא לא על תוכן החוק.

אלעזר שטרן: יש לי מה לומר על הפריימריז ולא פריימריז ועל שחיתויות ועל תרומות.

אלעזר שטרן: אני גם חושב שהשיטה שלנו היא לא הרולס רויס, אבל זה לא הדיון; הדיון הוא עכשיו על התרבות פה בוועדת הכנסת.

אלעזר שטרן: אני אומר גם לך.

אלעזר שטרן: הרי זה פטור מחובת הנחה.

אלעזר שטרן: אתם לא יודעים משהו שאני לא יודע, אני מניח.

אלעזר שטרן: אין בחירות מחר בבוקר.

אלעזר שטרן: הלוואי שאני טועה.

אלעזר שטרן: בהנחה שאין בחירות מחר בבוקר, מה האטרף הזה?

אלעזר שטרן: כלומר למה צריך פטור מחובת הנחה ביום האחרון של הכנסת?

יואב קיש: שכנעת אותי.

יואב קיש: ניסן, תסביר למה.

יואב קיש: למה לא לחכות למושב הבא?

ניסן סלומינסקי: אסביר שתי סיבות.

ניסן סלומינסקי: הסיבה הפשוטה – שהחוק הזה אמור היה לעלות לפני יומיים במליאה, ואז הוועדה היתה דנה בזמן - לא היו צריכים את הפטור הזה.

ניסן סלומינסקי: בגלל הסכם- - -

דוד ביטן: לא, שלח ביקש ממני להעביר את זה ליום שלישי.

דוד ביטן: כיבדתי אותו.

ניסן סלומינסקי: לא רק זה; ביקשתי, וגם זהבה היתה.

אלעזר שטרן: אני לא שלח.

אלעזר שטרן: אם שלח אמר להם- - -

ניסן סלומינסקי: לא רק זה; ניגשתי אליו, וניגשה גם זהבה, מנהלת המחנה הציוני, ואמרה: זו בקשה גם של ועדת הבחירות המרכזית; זה לא בקשה שלנו, כי זו בקשה של מבקר המדינה.

ניסן סלומינסקי: המבקר מבקש את זה.

ניסן סלומינסקי: זה הגיע משם.

ניסן סלומינסקי: היא ביקשה – אל תדחה את זה, רק הם הגיעו להסדר כדי לקצר את זה - נדחה את זה ביום, אבל יישמרו הזכויות.

ניסן סלומינסקי: כלומר זה כבר נקבע לדיון ליום רביעי.

ניסן סלומינסקי: זה שדחו את זה משלום לאתמול - לא צריך להיות.

ניסן סלומינסקי: זה המצב.

יואב קיש: אני מקבל.

יואב קיש: חברת הכנסת גרמן.

יעל גרמן: אני רוצה לומר שאנחנו מתנהלים ב-24 השעות האחרונות בצורה מבישה.

יואב קיש: את מתכוונת להבטחות של חברי אופוזיציה, שדוחים חוקים לקואליציה כדי שאי-אפשר יהיה להצביע עליהם?

יעל גרמן: לא.

יעל גרמן: אני מתכוונת לכך שב-21:15 בערב מודיעים לנו על קיום ישיבה ב-08:45 בבוקר.

יעל גרמן: לכל אחד מאתנו יש התוכניות שלו – למשל דיונים דחופים שנקבעו כבר לפני חודש, ומתקיימים ב-08:45 – מה שהיה לי.

יעל גרמן: 08:45 פתחתי דיון מהיר שהייתי צריכה לפתוח, כי אני זו שביקשתי אותו.

יעל גרמן: כאשר הגעתי ב-09:00 לוועדת חוקה הדיון הסתיים, ההצבעות כבר היו.

יעל גרמן: כאשר ביקשתי את יושב-ראש ועדת חוקה, שיאפשר לי לפתוח את הדיון על החוק הזה – כל זה היה לוקח לו חמש, עשר דקות, לא יותר.

יעל גרמן: הוא סירב בגסות רוח, תוך הטחת עלבונות, שאני רוצה להניח שזה נובע מסוף העונה ומהמתח של כל המושב, אבל עדיין לא היתה לזה כל הצדקה.

יעל גרמן: כל המהירות הזו, כל הלחץ הזה, לבקש פטור מהנחה, להודיע ב-21:15 על 08:45, לקיים דיון תוך עשר דקות, לסגור את הדיון.

יואב קיש: פנית ליושב-ראש לפני הדיון ב-08:45, לומר לו שיש לך דיון במקום אחר, ואת מבקשת לדחות את זה?

יעל גרמן: לא עלה בדעתי, שאם אגיע באיחור של עשר דקות, אגיע לכך שהדיון בכל החוק הזה יסתיים, וכבר יהיו הצבעות.

יואב קיש: אני בטוח שהוא היה נענה לבקשתך, אם היית מבקשת לפני הדיון.

יואב קיש: אחרי – זה בעיה.

יואב קיש: אחרי שדיון הוצבע, לתת לך לדבר – זה לא- - -

יעל גרמן: לא היתה בעיה.

יעל גרמן: לא סיימתי.

יעל גרמן: לאחר מכן כמובן ביקשתי רביזיה.

יעל גרמן: ברביזיה היושב-ראש בצורה כל כך לא ראויה ולא דמוקרטית בא ונתן לי שתי דקות על השעון עם צלצול.

יעל גרמן: אני חושבת שזה לא ראוי.

יעל גרמן: לקואליציה יש הרוב שלה, ויושב-ראש ועדת החוקה ידע שיהיה לו רוב.

יעל גרמן: לאופוזיציה יש רק זכות הדיבור והבעת הדעה.

יעל גרמן: גם את זה שלל ממני ומאתנו יושב-ראש ועדת חוקה, חוק ומשפט, שצריך להוות דוגמה, אבל היום הוא היווה דוגמה שלילית לאיך לא צריך לנהל את הדמוקרטיה בכנסת.

יואב קיש: תודה.

יואב קיש: ניסן, בבקשה.

ניסן סלומינסקי: אני לא יכול לזמן דיון לפני שהמליאה אישרה את זה בקריאה ראשונה.

ניסן סלומינסקי: מאחר שזה נדחה, חיכינו.

ניסן סלומינסקי: בשנייה שהמליאה אישרה את זה בקריאה ראשונה, מייד יצא זימון.

יואב קיש: זה ההסבר.

ניסן סלומינסקי: כל חברי הכנסת היו עוד במליאה, כלומר כולם ידעו - לא היתה בעיה.

ניסן סלומינסקי: בי"ת, נקבע להיום דיון מאוד לא פשוט ב-09:00 בנושא של עמונה וכו'.

ניסן סלומינסקי: קבענו את זה ל-08:45 עד 09:00, והדיון העמוק בוועדה היה לפני שבוע.

ניסן סלומינסקי: אתמול במליאה היה דיון עמוק.

ניסן סלומינסקי: כלומר זה לא משהו פתאומי.

ניסן סלומינסקי: קבענו רבע שעה, והיו חברי כנסת ודיברו.

ניסן סלומינסקי: היה עיסאווי ודיבר נגד, נתנו אפילו לאנשי המשמר החברתי, והסביר, וענתה לו היועצת המשפטית.

יעל גרמן: כמה זמן דיבר?

ניסן סלומינסקי: ואחר כך סיגל ענתה והסבירה לו שהוא טועה, והראתה לו בחוק – הוא פירש משהו לא נכון, שייך משהו לסעיף קטן לא נכון, והסבירה לו שהוא טועה, ומה שהוא אומר בדיוק הפוך.

ניסן סלומינסקי: עוד החמרנו בדברים שהוא דיבר.

ניסן סלומינסקי: אחרי כל ההסברים עשינו הצבעה.

ניסן סלומינסקי: סיגל כבר הלכה, והאולם היה כבר עם אנשים של 09:00.

ניסן סלומינסקי: אם סיגל היתה וכולם היו, אולי, אבל נגמר, ואנשי עמונה, נקרא לזה, נמצאים, אז אמרתי לה.

ניסן סלומינסקי: ולמרות הכול ביקשה רביזיה.

ניסן סלומינסקי: היתה רביזיה.

יעל גרמן: זכותי לבקש רביזיה.

ניסן סלומינסקי: מאה אחוז.

ניסן סלומינסקי: נתנו לה לדבר.

ניסן סלומינסקי: היתה הפסקה.

ניסן סלומינסקי: הכול היה מסודר.

יעל גרמן: יש לי הצעה לסדר.

יעל גרמן: במקרה כזה, שחוק נדחה, אבל יודעים שעומדים להעלות אותו למחרת, ניתן בהחלט להודיע לחברי ועדת חוקה: נעלה מחר חוק.

יעל גרמן: אנחנו רוצים לעשות את זה ב-08:45, כי זה לא היה משתנה, ומחכים לזה שזה יעבור.

יואב קיש: אני רוצה להתייחס למה שהיה פה עכשיו.

יואב קיש: קודם כל, אני חושב שהכול נובע ראשית, וצריך להבין את זה - בגלל התקופה.

יואב קיש: אני בטוח שניסן וגם הוועדה לא היתה מתכנסת לבקשה הזאת, אם לא היינו ביום האחרון של הכינוס של המושב הזה, ובכלל עם בקשה של מבקר המדינה ו-וועדת הבחירות לעניין.

<ארבל אסטרחן: ועדת הבחירות לא קשורה.

יואב קיש: אני מבין את התסכול של חברת הכנסת גרמן, שכנראה החוק, כפי שהוא מגיע היום להצבעה במליאה, לא הצליחה להעביר את הדברים שהיא רצתה לעשות.

יעל גרמן: או להגיש הסתייגויות.

יואב קיש: מכיוון שרביזיה היתה, אין לנו כלי פרלמנטרי שאנחנו יכולים.

יעל גרמן: אפשר לאפשר לנו להגיש הסתייגויות למרות שהיתה הצבעה.

יואב קיש: מותר?

<ארבל אסטרחן: לא.

יואב קיש: אסור.

יואב קיש: אני מתחיל מזה שמבין את התסכול שלך ספציפית בעניין הזה, ואני חושב מהיכרותי עם ניסן, שאני גם לא חושב שהיתה פה כוונה במזיד.

ניסן סלומינסקי: אגב, אין לי בעיה שתגיש, רק אי-אפשר, כי סיגל וכולם הלכו.

יואב קיש: אי-אפשר.

יואב קיש: אני לא שותף לתחושתך, יעל.

יואב קיש: אם הייתי חושב שזה המצב, יכול להיות שהיינו דורשים לעשות משהו.

יואב קיש: כיוון שאני מבין את לוחות הזמנים, אני חושב שזו הערה לנו – ניסן, לי, לך, לדוד, לכל ראשי הוועדות וליו"ר הקואליציה.

יואב קיש: אנחנו כקואליציה צריכים עכשיו, בגלל הלחץ של הממשלה והכול, להיות מאוד זהירים בהתנהלות הפרלמנטרית ובנהלים.

רוברט אילטוב: בין היתר היתה גם בקשה של האופוזיציה לדחות חלק מהחוקים.

יואב קיש: נכון.

יואב קיש: אני מוסיף לזה גם את כל התהליך שהתחיל – אמנם, כפי שאמרת, אלעזר, במעמד צד אחד, אבל אני סומך על דברם של יו"ר הקואליציה ויו"ר ועדת חוקה, שאכן היתה כוונה כן לעשות את זה מוסדר, ובגלל בקשתו של שלח העניין הגיע למה שהגיע.

יואב קיש: לכן, למרות כל ההתנהלות פה אני חוזר לדבריי, שאנחנו צריכים בקואליציה להיות מאוד זהירים בנהלים ולדבוק בהם ולא לעשות שום שינוי בעניין הזה.

יואב קיש: גם אתם כחברי אופוזיציה, תהיו ערניים.

יואב קיש: כלומר הוא חיכה ל-09:00 לא סתם.

יואב קיש: את כל ההתנהלות הזו הוא עשה מבחינתו המיטבית כפי שיכל.

יואב קיש: לא היתה פה שום כונה לפגוע, ואני מניח שאם היית ב-08:45 – מדובר על עשר דקות - אם היית ב-08:45, לא היינו מדברים על העניין.

יעל גרמן: הכול היה נמנע אם הוחלט שב-98:45 תהיה הישיבה, ורק חיכו להעביר את זה בקריאה ראשונה, וזה היה על סדר-היום, והיה ידוע, אפשר היה להודיע.

יואב קיש: יכול להיות שנעשתה טעות.

אלעזר שטרן: יש לי משפט אחד.

יואב קיש: דיברת.

יואב קיש: סיכמנו את העניין.

יואב קיש: מי בעד בקשת יושב-ראש ועדת חוקה – ירים את ידו.

אלעזר שטרן: אני מבין שקבלני חוקים מתחברים פה לקבלני קולות.

אלעזר שטרן: ככה זה נראה.

אלעזר שטרן: כאילו עובדים בקבלנות.

יואב קיש: דיברנו על זה.

יואב קיש: כל צד הציג את עמדתו.

יואב קיש: גם אתה דיברת.

יואב קיש: אני סיכמתי.

יואב קיש: אנחנו לא נכנסים לדיון הזה שוב.

יואב קיש: בקשת יושב-ראש ועדת החוקה, חוק ומשפט להקדמת הדיון בהצעת חוק המפלגות (כיסוי גירעון לאחר תקופת הבחירות המקדימות), לפני הקריאה השנייה והשלישית.

יואב קיש: מי בעד – ירים את ידו.

יואב קיש: הצבעה בעד הבקשה – 6 נגד – 1 נמנעים – אין הבקשה נתקבלה.

יואב קיש: בקשת יושב-ראש הוועדה נתקבלה.

ניסן סלומינסקי: תודה.

אלעזר שטרן: רביזיה.

יואב קיש: נודיע על הרביזיה לאחר תיאום עם יושב-ראש הכנסת, ומתי הוועדה הזו תוכל להתכנס.

יואב קיש: 6.

יואב קיש: פניית יו"ר ועדת הכלכלה, בדבר טענת נושא חדש בהצעת חוק השידור הציבורי הישראלי (תיקון מס' 5)(תיקון מס' 92), ומתן פטור מחובת הנחה להצעת החוק לפני הקריאה השנייה והשלישית

יואב קיש: הצעת חוק השידור הציבורי הישראלי.

יואב קיש: יש לנו שתי בקשות.

יואב קיש: אנחנו דנים בנושא חדש, ולאחר מכן בבקשה לשחרור מחובת הנחה לטובת קריאה שנייה ושלישית.

יואב קיש: הנושא החדש.

יואב קיש: אנחנו מדברים, כשוועדת הכלכלה דנה בחוק הזה, הוצע לקבוע הוראות לביצוע סעיף 5 לחוק העיקרי, שענינו מקום מושבו של תאגיד השידור הישראלי, וזאת כדי להבטיח כי לאחר מועד התחילה הנדחה אכן יקוימו הוראות אותו סעיף.

יואב קיש: זה היה אתמול.

יואב קיש: במהלך הדיון הוצע מתווה למעבר כל יחידות התאגיד והשידורים לירושלים כולל סנקציה על התאגיד, אם לא יעמוד בתנאי המתווה.

יואב קיש: עיסאווי פריג', שנמצא פה אתנו, טוען שהנושא הוא נושא חדש.

יואב קיש: בנוסף, עיסאווי פריג' הגיש שתי הצעות להוספת סעיפים חדשים לחוק העיקרי בעניין זכאות לפנסיית גישור של עובדי רשות השידור ובעניין הקמת ועדת חריגים לקביעת זכאות לפנסיית גישור.

יואב קיש: התיקונים הללו, לפי ידידי, יושב-ראש ועדת הכלכלה, חבר הכנסת איתן כבל, טוען שהטיעונים הללו חורגים מגדר הנושא.

יואב קיש: לכן הגיעו פה לוועדה.

יואב קיש: בעצם יש פה שלושה סעיפים שנדון בהם.

יואב קיש: עיסאווי, תציג את שלושתם ביחד, בבקשה.

יואב קיש: שלוש דקות.

עיסאווי פריג': אציג את האחד - החדש.

עיסאווי פריג': אל"ף, בקשר לנושא החדש בסוגיית בסנקציות והעיכוב, אני חושב שזו מהות שונה, וזה נושא חדש.

יואב קיש: כל נושא ירושלים היה קיים כל הזמן.

עיסאווי פריג': לא.

עיסאווי פריג': במקור הנושא קיים, וימשיך להיות קיים, אבל במקור דובר על מתווה של סנקציות.

עיסאווי פריג': עכשיו אנחנו מעבירים את זה לעיכוב ולא סנקציות.

עיסאווי פריג': העובדה הזאת, זה נושא חדש.

עיסאווי פריג': זה במהות שונה.

עיסאווי פריג': סנקציה זה לא עיכוב.

עיסאווי פריג': ברגע שאני מעביר את זה למסלול עיכוב, אני מבטל את מסלול הסנקציה.

יואב קיש: בבקשה.

איתן כבל: אין כאן שום נושא חדש.

איתן כבל: אתמול, כשעסקנו בדיון על ירושלים, במפגיע השארנו למשא ומתן, ואמרנו את זה הדברים בצורה ברורה, כדי לנסות להגיע למתווה מוסכם.

איתן כבל: הנושא של הסנקציות כבר עלה אתמול, היה חלק מתוך המרכיב של השיח והדיונים בתוך הוועדה.

איתן כבל: האמת היא שגם עיכוב הוא סוג של סנקציה בתוך התהליך הזה.

איתן כבל: מנקודת המבט שלי אין כאן שום נושא חדש ואפילו צל-צלו של נושא חדש.

יואב קיש: תודה.

יואב קיש: אתי.

<אתי בנדלר: אני יכולה רק להוסיף העובדה שהוועדה תדון בנושא מעבר תאגיד השידור לירושלים או בהבטחת המעבר לירושלים היה ידוע מראש, ואפילו בדברי ההסבר להצעת החוק שהונחה על שולחן הממשלה נאמר בפירוש, כי במהלך הדיונים - ייווספו להצעת החוק בדיוני ועדת הכלכלה של הכנסת ההוראות בנושאים הבאים: 1.

<אתי בנדלר: תחילת עיקרם של שידורי התאגיד מירושלים שתהיה לא יאוחר מיום כך וכך, בקיצורו של דבר – פינוי מתחם רשות השידור בירושלים, מתחם רוממה, עד יום מסוים, שנאמר.

<אתי בנדלר: כלומר הנושא הזה של מעבר מירושלים, ומה שהוסף עכשיו זה הוראות להבטחת הביצוע של המעבר לירושלים.

יואב קיש: תודה רבה.

יואב קיש: אני מעביר את זה להצבעה.

עיסאווי פריג': אני רוצה להבין - סנקציות ועיכוב כספים זה אותו דבר?

רועי פולקמן: זה סוג של סנקציה.

רועי פולקמן: כן.

יואב קיש: אנחנו יכולים למשוך ככה גם עוד רבע שעה.

יואב קיש: היה פה הסבר.

יואב קיש: הנושא העיקרי הוא האם התאגיד ישודר מירושלים, ואם לא ישודר מירושלים – מה קורה.

יואב קיש: זה היה בדיון.

יואב קיש: תגיד: קנס של 1,000 שלק וקנס של 500 שקל זה נושא חדש.

עיסאווי פריג': זה לא קנס.

עיסאווי פריג': זה עיכוב וקנס.

איתן כבל: עיכוב זה סוג של קנס.

יואב קיש: אני מעלה להצבעה את בקשת חבר הכנסת עיסאווי פריג'.

עיסאווי פריג': אנחנו מדברים על מהות.

יואב קיש: קיבלת תשובה.

יואב קיש: אתה לא מרוצה – אני מבין את זה.

יואב קיש: אנחנו מעלים להצבעה את בקשתו של חבר הכנסת עיסאווי פריג', שמתווה של מעבר כל יחידות התאגיד ושידוריו לירושלים והטלת סנקציה על התאגיד, אם לא יעמוד בתנאי המתווה, מהווה נושא חדש.

יואב קיש: זו בקשתו של עיסאווי.

יואב קיש: מי שתומך בבקשתו של עיסאווי – ירים את ידו.

יואב קיש: מי נגד?

יואב קיש: הצבעה בעד הבקשה – אין נגד – פה אחד הבקשה לא נתקבלה.

יואב קיש: ההצעה לא נתקבלה.

יואב קיש: איתן, בבקשה.

איתן כבל: תודה.

איתן כבל: ועדת הכלכלה דנה וסגרה את כל המתווה הנוגע להסכם עם העובדים, כלומר כל נגיעה ברגע זה במילה, מפרקת את כל התהליך הזה.

איתן כבל: יש פה כוחות גדולים שמשך חודשים עמלו על העניין הזה, ואני הייתי אולי- - -

יואב קיש: הוועדה היתה מעורבת?

איתן כבל: אני הייתי השושבין הראשי של כל התהליך הזה.

איתן כבל: שינינו את החוק שהניח אותו בפנינו השר גלעד ארדן בזמנו עד כדי כך בזמנו – לאורך כל הדרך אני מדבר - מ-25% ללא יפחת מ-51%.

איתן כבל: הגדלנו את העובדים מ-700 ל-900 עובדים – זה על ההצעה שהונחה.

איתן כבל: הדברים שאתה מעלה, יכול ואפשר בתוך הדין ודברים שמתקיימים, כי הדברים שאתה מעלה, צריך להתייחס אליהם.

איתן כבל: לכן כבר פניתי לאוצר ולהסתדרות.

איתן כבל: הם דנים בזה.

איתן כבל: גם אמר אתמול הבחור הממונה על ,השכר שהנושאים שהעלינו, הגישור, זה עלה אתמול, להזכיר, ויש טיפול בכל הדברים הללו.

איתן כבל: הם ייסגרו לשביעות רצונם של העובדים.

יואב קיש: בבקשה.

עיסאווי פריג': אני לא מטיל ספק במה שאיתן אומר לגבי העשייה של הוועדה ומתווה העובדים והתרומה של איתן בכל הסוגיה.

עיסאווי פריג': אני מאשר את זה, לא מטיל ספק, אבל חברים, ואני אומר לפרוטוקול – כל פסיק, כל משפט שנמצא בהצעת החוק העכשווית, שנמצאת על השולחן, יש לו השלכות על הזכאות לפנסיה של העובדים, וזה שלא התייחסו לסוגיית העובדים בהצעת החוק העכשווית, אני חושב שזה מחדל.

יואב קיש: תודה.

יואב קיש: מי בעד טענתו של יושב-ראש הועדת הכלכלה, איתן כבל, שמדובר בנושאים חדשים, שחורגים מגדר הנושא?

יואב קיש: הצבעה בעד ההצעה – פה אחד ההצעה נתקבלה.

יואב קיש: פה אחד.

יואב קיש: הצעתו של יושב-ראש ועדת הכלכלה התקבלה.

יואב קיש: יש לנו שתי פטורים לקריאה שנייה ושלישית.

דוד ביטן: אנחנו בכנסת, בוועדה, אנחנו עובדים חודש שלם כדי לסיים חוקים בוועדות, ואני אומר שאם עבדנו קשה כדי לסיים, ומביאים פטורים של הוועדות – לא של הממשלה- - -

יואב קיש: מסכים אתך.

יואב קיש: הצעת חוק השידור הציבורי הישראלי – בקשה לשחרור מחובת הנחה, לקריאה שנייה ושלישית.

יואב קיש: ברורה לכולם דחיפות העניין.

יואב קיש: מי בעד – שירים את ידו.

יואב קיש: הצבעה בעד הבקשה – פה אחד הבקשה נתקבלה.

יואב קיש: פה אחד.

יואב קיש: 7.

יואב קיש: בקשת יו"ר ועדת העבודה, הרווחה והבריאות להקדמת הדיון בהצעת חוק ביטוח בריאות ממלכתי (תיקון מס' 58), התשע"ו-2016 (מ/966), לפני הקריאה השנייה והשלישית

יואב קיש: אני עובר לבקשה האחרונה על סדר-היום, של יושב-ראש ועדת העבודה, הרווחה והבריאות להקדמת דיון בהצעת חוק ביטוח בריאות ממלכתי, לפני קריאה שנייה ושלישית.

יואב קיש: כפי שאמרת, זה שראשי הוועדות מבקשים - זה מקובל.

יואב קיש: מי בעד – שירים את ידו.

יואב קיש: הצבעה בעד הבקשה – פה אחד הבקשה נתקבלה.

יואב קיש: פה אחד.

יואב קיש: יש לנו הרביזיה של שטרן – נקבע לה מועד.

יואב קיש: תודה רבה, הישיבה נעולה.